
转谞讬讗 讛驻专转 谞讚专讬诐 讻诇 讛讬讜诐 专讘讬 讬讜住讬 讘专 专讘讬 讬讛讜讚讛 讜专' 讗诇注讝专 讘专' 砖诪注讜谉 讗讜诪专讬诐 诪注转 诇注转 讗"专 砖诪注讜谉 讘谉 驻讝讬 讗诪专 专讘讬 讬讛讜砖注 讘谉 诇讜讬 讗讬谉 讛诇讻讛 讻讗讜转讜 讛讝讜讙.





专砖讘"讗

 讛驻专转 谞讚专讬诐 诪注转 诇注转 讜讞讻诪讬诐 讗讜诪专讬诐 讻诇 讛讬讜诐. 讬专讜砖诇诪讬 [讻讗谉 驻专拽 注砖讬专讬 讛诇讻讛 讞'] 诪注转 诇注转 讜讞讻诪讬诐 讗讜诪专讬诐 讻诇 讛讬讜诐. 讬专讜砖诇诪讬 谞砖转转拽 讜讞讝专 (诪讚讘讜专) [诇讚讘讜专讜 鈥� 诇驻讬 讛砖讬"诪] 注诇 讚注转讬讛 讚专讘讬 讬讜住讬 讘专 讬讜讚讛 谞讬转谞讬谉 诇讜 讻"讚 砖注讜转, 注诇 讚注转讬谉 讚专讘谞谉 讗讬谉 诇讜 讗诇讗 讗讜转讜 讛讬讜诐 讘诇讘讚.





专讬讟讘"讗

诪转谞讬' 讛驻专转 谞讚专讬诐 讻诇 讛讬讜诐. 驻讬' 讗讜转讜 讬讜诐 砖砖诪注 讗讘讬讛 讗讜 讘注诇讛:



讜讬砖 讘讚讘专 诇讛拽诇 讜诇讛讞诪讬专. 讻讚诪驻专砖 讜讗讝讬诇 讻讬爪讚 谞讚专讛 讘诇讬诇讬 砖讘转 诪驻专 讘诇讬诇 砖讘转 讜讘讬讜诐 砖讘转 注讚 砖转讞砖讱. 驻讬' 讜讗讬讻讗 讻"讚 砖注讜转 诇讛驻专讛 讜讛讬讬谞讜 诇讛拽诇:



谞讚专讛 讬讜诐 砖讘转 注诐 讞砖讻讛 诪驻专 注讚 砖诇讗 转讞砖讱 砖讗诐 诇讗 讛驻专 讜讞砖讻讛 讗讬谞讜 讬讻讜诇 诇讛驻专. 驻讬' 讚诇讗 讛讜讛 诇讬讛 讬讜诐 砖诪讜注 讜讛讬讬谞讜 诇讛讞诪讬专 砖讗讬诇讜 讛讬讛 讛驻专转 谞讚专讬诐 诪注转 诇注转 讛讬讛 诪驻专 注讚 讬讜诐 专讗砖讜谉 住诪讜讱 诇讞砖讻讛:



讙诪' 转谞讬讗 讛驻专转 谞讚专讬诐 讻诇 讛讬讜诐 专' 讬讜住讬 讘专' 讬讛讜讚讛 讗讜诪专 诪注转 诇注转 讜讻讜' 讜讗讬谉 讛诇讻讛 讻讗讜转讜 讛讝讜讙:





驻讬专讜砖 讛专讗"砖

诪转谞讬' 讛驻专转 谞讚专讬诐 砖讗诪专讛 转讜专讛 讜讗诐 讘讬讜诐 砖诪讜注 讗讬砖讛 讬谞讬讗 讗讜转讛:



讻诇 讛讬讜诐. 注讚 砖转讞砖讱:



讜讬砖 讘讚讘专 诇讛拽诇 讜诇讛讞诪讬专. 讻诇讜诪专 驻注诪讬诐 诪驻专 讝诪谉 拽爪专 讜驻注诪讬诐 讝诪谉 诪专讜讘讛 讜诇讗 砖讬砖 讘讚讘专 诇讛拽诇 讟驻讬 诪诪"讚 诪注转 诇注转:



谞讚专讛 讘诇讬诇讬 砖讘转 讻讜'. 讛讗讬 讚谞拽讟 讘诇讬诇讬 砖讘转 讻诇讬诇讬 砖讘转 讜讬讜诪讜 讻讚讻转讬讘 讜讬讛讬 注专讘 讜讬讛讬 讘讜拽专 讬讜诐 讗讞讚:



讛讻讬 讙专住讬' (诇拽诪谉 注"讝:) 讘诪转谞讬转讗 讛讗讜诪专 诇讗砖讛 讻诇 谞讚专讬诐 砖转讚讜专讬 讗讬 讗驻砖讬 讘讛诐 讗讬谉 讻讗谉 谞讚专 诇讗 讗诪专 讻诇讜诐 讬驻讛 注砖讬转 讗讬谉 讻诪讜转讬讱 讗诐 诇讗 谞讚专转 诪讚讬专讱 讗谞讬 讚讘专讬讜 拽讬讬诪讬谉. 讚诇注谞讬谉 讛驻专讛 讗讬谉 诪讜注讬诇 讗诇讗 诇讬砖谞讗 讚拽专讗 注讚 砖讬讗诪专 诪讜驻专 诇讬讻讬 讗讘诇 诇注谞讬谉 讛拽诪讛 讚讗驻讬' 砖转讬拽讛 诪讜注诇转 讗诐 砖转拽 讻诇 讛讬讜诐 拽讬讜诐 谞诪讬 诪讜注讬诇 讘讻诇 诇砖讜谉 讗讬 谞诪讬 诇讛讻讬 讘注讬谞谉 讚讜拽讗 诪讜驻专 诇讬讻讬 讻讚讬 诇讬转谉 讞讬诇讜拽 讘讬谉 讛驻专转 讛讘注诇 诇讛转专转 讞讻诐 讚讛驻专转 讘注诇 诪讻讗谉 讜诇讛讘讗 讘诇讗 讟注诐 讻诪讜 讗转 讘专讬转讬 讛驻专 讜讛讻讬 讙专住讬谞谉 讘讬专讜砖诇诪讬 讚驻专拽讬谉 专' 讗讘讛讜 讗讜诪专 讘砖诐 专' 讬讜讞谞谉 讛讘注诇 砖讗讜诪专 讗讬谉 讻讗谉 谞讚专 讗讬谉 讻讗谉 砖讘讜注讛 诇讗 讗诪专 讻诇讜诐 讜讝拽谉 砖讗诪专 诪讜驻专 诇讱 讘讟诇 诇讱 诇讗 讗诪专 讻诇讜诐 讗诇讗 讝讛 讻讛诇讻转讜 讜讝讛 讻讛诇讻转讜 讛讘注诇 讗讜诪专 诪讜驻专 诇讱 讘讟诇 诇讱 讜讝拽谉 讗讜诪专 讗讬谉 讻讗谉 谞讚专 讗讬谉 讻讗谉 砖讘讜注讛:



诇讗 讬讗诪专 讗讚诐 诇讗砖转讜 讘砖讘转 诪讜驻专 诇讬讻讬 诪讜驻专 诇讬讻讬 讻讚专讱 砖讗讜诪专 诇讛 讘讞讜诇. 砖爪专讬讱 诇砖谞讜转 诪驻谞讬 讻讘讜讚 讛砖讘转 讗诇讗 讗讜诪专 诇讛 讟诇讬 讜讗讻诇讬 讟诇讬 讜砖转讬 讜讘讙诪专讗 诪驻专砖:



讙诪' 讚讻转讬讘 诪讬讜诐 讗诇 讬讜诐. 驻讬' 诪讬讜诐 讝讛 诇讬讜诐 讗讞专 讚讛讬讬谞讜 诪注转 诇注转:



讚讗讬 讻转讬讘 诪讬讜诐 讗诇 讬讜诐. 讚讛讜讛 诇讬诇讛 讘讻诇诇 讛讜讛 讗诪讬谞讗 诪讞讚 讘砖讘讗 诇讞讚 讘砖讘讗 讚诪砖诪注 诪讬讜诐 讝讛 诇讬讜诐 讗讞专 砖砖诪讜 讻讝讛:



讗讬谉 讛诇讻讛 讻讗讜转讜 讛讝讜讙. 诪砖讜诐 讚专讘讬诐 谞讬谞讛讜 讗讬爪讟专讬讱 诇诪讬驻住拽 讚诇讗 讻讜讜转讬讬讛讜 讗讜 诪砖讜诐 讚拽专讗 讻讜讜转讬讬讛讜 讚讬拽讗 讚讻转讬讘 诪讬讜诐 讗诇 讬讜诐. 讜讬砖 住驻专讬诐 讙讜专住讬谉 讛诇讻讛 讻讗讜转讜 讛讝讜讙. 诪砖讜诐 讚讘砖讬诇讛讬 砖讘转 讙专住讬谞谉 讜讛诇讻转讗 讛驻专转 谞讚专讬诐 诪注转 诇注转 讜诪驻专砖讬 住讘专 诇诪讬注讘讚 讻讬 讛谞讬 转谞讗讬 驻讬专讜砖 转谞讗 讚诪转谞讬' 讜转谞讗 拽诪讗 讚讘专讬讬转讗 讚讗诪专讬 讻诇 讛讬讜诐 讗"诇 专讘 讛讻讬 讗诪专 讞讘讬讘讬 讛诇讻讛 讻讗讜转讜 讛讝讜讙 讜讗驻讬' 讗讬 讙专住讬' 讗讬谉 讛诇讻讛 讻讗讜转讜 讛讝讜讙 诪爪讬谞谉 诇诪讬诪专 讚住转诪讗 讚讛砖"住 驻诇讬讙 讗讚专讬讘"诇 讜讘讻诇 讛住驻专讬诐 讙专住讬' 讛讻讗 讞讬讬讗 讘专 专讘 [讬砖 诇驻专砖] 讻砖讛讬转讛 讗砖转讜 谞讜讚专转 诇讗 讛讬讛 诪转讬专 诪讬讚 讗诇讗 讛讬讛 砖讜转拽 诇拽谞讟专讛 讻讗讬诇讜 讛讬讛 专讜爪讛 诇拽讬讬诐 谞讚专讛 讜讛讬讛 讝讜专拽 讞抓 讘讻讜转诇 诇讻讜讬谉 讘爪讬诇 砖讬转讬专 诇讛 诇诪讞专转讜 拽讜讚诐 砖讬讙讬注 诇讗讜转讜 诪拽讜诐:



专讘讛 讘专 专讘 讛讜谞讗 讛讜讛 拽讗讬. 诇讬讚注 诪讚转 爪诇讜 诇讻讜讬谉 讘讜 诇诪讞专转 讗讘诇 诇住驻专讬诐 讚讙专住讬' 讗讬谉 讛诇讻讛 讻讗讜转讜 讛讝讜讙 讗讬谉 诪拽讜诪讜 讻讗谉 讗诇讗 诇拽诪谉 讘砖诪注转讬谉:





讛诪讗讬专讬

讛诪砖谞讛 讛砖砖讬转 讜讛讻讜谞讛 讘讛 讘注谞讬谉 讛讞诇拽 讛讞诪讬砖讬 讜讛讜讗 砖讗诪专 讛驻专转 谞讚专讬诐 讻诇 讛讬讜诐 讜讬砖 讘讚讘专 诇讛拽诇 讜诇讛讞诪讬专 讻讬爪讚 谞讚专讛 讘诇讬诇讬 砖讘转 诪驻专 讘诇讬诇 砖讘转 讜讘讬讜诐 讛砖讘转 诪砖转讞砖讱 谞讚专讛 注诐 讞砖讻讛 诪驻讬专 注讚 砖诇讗 转讞砖讱 砖讗诐 诇讗 讛驻专 诪砖讞砖讻讛 讗讬谞讜 讬讻讜诇 诇讛驻专 讗诪专 讛专"诐 驻讬' 诪讻讗谉 转讚注 砖讛驻专转 谞讚专讬诐 讗讬谞讛 诪注转 诇注转 讜讗诪谞诐 讬讞讚讜 讘讜 讛讬讜诐 诇讘讚 诇讗诪专讜 讘讬讜诐 砖诪注讜 讜讗讜诇诐 讗诪专讜 诪讬讜诐 讗诇 讬讜诐 讛谞讛 注谞讬谞讜 砖讛讜讗 诪驻专 讘讬讜诐 讜讘诇讬诇讛 讻讗砖专 讬讝讚诪谉 专"诇 砖讬讛讬讛 讛谞讚专 讘诇讬诇讛 讜讗驻砖专 讘讜 讙诐 讻谉 诪讬讜诐 讗诇 讬讜诐 讻讗砖专 谞砖讘注讛 讘转讞诇转 讛诇讬诇讛 讜讗诪谞诐 诇拽讞 讘诪砖诇 讬讜诐 讛砖讘转 诇讛讜讚讬注讱 砖讛驻专转 谞讚专讬诐 讘砖讘转 讜讻谉 讛注拽专 讗爪诇谞讜 砖讛驻专转 谞讚专讬诐 诪讜转专 讘砖讘转 讘讬谉 诇爪讜专讱 讛砖讘转 讘讬谉 砖诇讗 诇爪讜专讱 讗讘诇 讗诪专讜 诇讗 讬讗诪专 讗讚诐 诇讗砖转讜 讘砖讘转 诪讜驻专 诇讬讻讬 讻讚专讱 砖讛讜讗 讗讜诪专 诇讛 讘讞讜诇 讗诇讗 讗讜诪专 诇讛 讟诇讬 讗讻诇讬 讟诇讬 讜砖转讬 讜讛谞讚专 讘讟诇 诪讗诇讬讜 讜爪专讬讱 砖讬讘讟诇 讘诇讘讜 讜讗诐 诇讗 讗驻砖专 诇住转讜专 砖讘讜注转讜 讘砖讘转 讘驻讜注诇 谞讙讚 转讜注诇转讛 讻诪讜 砖讝讻专谞讜 讬讘讟诇 讘诇讘讜 诇驻讬 砖讝讛 讛诇砖讜谉 讘转讜住驻转讗 诪讘讟诇 讘诇讘讜 讜讗讬谉 爪专讬讱 诇讛讜爪讬讗 讘砖驻转讬讜 讘讬谉 讘讞讜诇 讘讬谉 讘砖讘转 讜诪诪讛 砖讬转讞讬讬讘 砖转讚注讛讜 讗诪专诐 拽讬讬诐 讘诇讘讜 讜讗诪专 讛驻专 讬讻讜诇 诇拽讬讬诐 专"诇 砖讛讜讗 讻讗砖专 讛驻专 讘诇讘讜 讜讞讝专 讜拽讬讬诐 讛砖讘讜注讛 讜拽讬讬诪讜 讬转拽讬讬诐 讙诐 讻谉 讻讗砖专 砖转拽 讘砖诪注讜 讛砖诪讜注讛 讜讛讬讛 讻讜谞转讜 诇讛谞拽诐 诪诪谞讛 注诇 讚专讱 讛爪注专 讜诇讗 讛驻专 讝讛 讛讬讜诐 讛谞讛 讛讜讗 讗诪转 讛谞讚专 讜诇讗 讬驻专 讗讞专 讝讛 讜讗注"驻 砖诇讗 讬讛讬讛 砖转讬拽转讜 诇拽讬讬诐 讛谞讚专 讗诇讗 讛转拽讜讟讟讛 讜讛讜讗 讗诪专诐 讘住驻专讬 讜讗诐 讛讞专砖 讬讞专讬砖 诇讛 讘砖讜转拽 注诇 诪谞转 诇诪讬拽讟 讛讻转讜讘 诪讚讘专 讗讜诇诐 讗诪专诐 讛驻专 讘诇讘讜 讗讬谉 讛驻专 讗砖专 讬讜专讛 注诇 砖讛讜讗 讬爪讟专讱 诇讘讟诇 讘讛驻专讛 讛谞讛 讝讛 讘诇转讬 住讜转专 诇讗诪专诐 诪讘讟诇 讘诇讘讜 讜讗讬谉 爪专讬讱 诇讛讜爪讬讗 讘砖驻转讬讜 诇驻讬 砖讛讘讟讜诇 讗砖专 讻讬讜谉 住转专 诪讛讛驻专讛 诇驻讬 砖注谞讬谉 讛讛驻专讛 讗砖专 讬转讬专 讛拽砖专 讗砖专 拽砖专 讜讬砖讗专 讛注谞讬谉 讻诪讜 砖讛讬讛 转讞诇讛 拽讜讚诐 砖讘讜注转讛 讗诐 转专爪讛 诇注砖讜转讜 讜讗诐 转专爪讛 砖诇讗 诇注砖讜转讜 讘讘讞讬专讛 讗讬谉 注诇讬讜 诪谞讬注讛 讜讛讘讬讟讜诇 讛讜讗 砖讬讻专讬讞讛 注诇 讛驻讱 诪讛 砖谞讚专讛 砖讛讜讗 讗砖专 讻讬讜谉 讘注谞讬谉 讛讛驻专讛 讛谞讛 讗讬 讗驻砖专 诪讘诇转讬 砖讬讜爪讬讗 讘砖驻转讬讜 讜讗诐 讻讬讜谉 讛讘讬讟讜诇 讜讛讜讗 砖讬讻专讬讞讛 砖转注砖讛 讛讚讘专 讗砖专 谞砖讘注讛 砖诇讗 转注砖讛讜 讻诪讜 砖讗诪专谞讜 讗讜诪专 诇讛 讟诇讬 讗讻诇讬 讟诇讬 砖转讬 讜诇讗 讬爪讟专讱 诇讛讜爪讬讗 讘砖驻转讬讜 讜讛讘讬谉 讝讛 讛讛驻专砖 讘讬谉 讛讘讬讟讜诇 讜讛讛驻专讛 注讚 砖诇讗 转住转讜专 讛诇砖讜谞讜转 砖讛诐 讝专讬诐 讗讜诇诐 讛转专 谞讚专讬诐 讘砖讘转 讛谞讛 讝讛 诇讗 讬讛讬讛 讗诇讗 讘谞讚专讬诐 砖讛诐 诇爪讜专讱 讛砖讘转 讜讛注拽专 讗爪诇谞讜 谞砖讗诇讬谉 诇谞讚专讬诐 注讜诪讚 讬讞讬讚讬 讜讘诇讬诇讛 讜讘砖讘转 讜讘拽专讜讘讬诐 讜讗驻讬诇讜 讛讬讛 诇讛诐 驻谞讗讬 诪讘注讜讚 讬讜诐 讗讘诇 注讚 砖讬讛讬讛 讬讞讬讚 诪讜诪讞讛 讛讜讗 讗砖专 讬转讬专 讬讞讬讚讬 讗讜诇诐 讛讚讬讜讟讜转 讛谞讛 讗讬谉 驻讞讜转 诪砖诇砖讛 讜讗诐 讬讗诪专 讛讞讻诐 讗砖专 讬转讬专 谞讚专讜 诪讜驻专 诇讱 讗讜 诪讛 砖讬讜专讛 注诇 讝讗转 讛讻讜谞讛 讗讬谉 讝讛 讻诇讜诐 诇讗诪专诐 讞讻诐 砖讗诪专 讘诇砖讜谉 讘注诇 讜讘注诇 砖讗诪专 讘诇砖讜谉 讞讻诐 诇讗 讗诪专 讻诇讜诐 讜诇砖讜谉 住驻专讬 讞讻诐 诪转讬专 讜讗讬谉 讘注诇 诪转讬专 讘注诇 诪驻专 讜讗讬谉 讞讻诐 诪驻专 诇驻讬 砖注谞讬谉 讛讛驻专讛 讘讟讜诇 讛砖讘讜注讛 诪注拽专讗 讜讻讗诇讜 诇讗 讛讬讛 讻诇诇 讜讝讛 诇讗 讬注砖讛讜 讝讜诇转 讗讘 讜讛讘注诇 诇驻讬 诪讛 砖讘讗 讘讻转讜讘 讜讘拽讘诇讛 讜注谞讬谉 讛砖讗诇讛 诇讞讻诐 讗砖专 谞拽专讗讬诐 讛转专 谞讚专讬诐 砖讬转讬专 讛砖讘讜注讛 讛谞拽砖专转 诪讞讜讬讬讘转 讜讬住讬专 讚讬谞讛 讘注转讬讚 讜讝讛 诇讗 讬注砖讛讜 讘诇转讬 讞讻诐 讗讜 砖诇砖讛 讛讚讬讜讟讜转 讻诪讜 砖讝讻专谞讜 诇驻讬 诪讛 砖讘讗讛 讛拽讘诇讛 诇讗 讬讞诇 讚讘专讜 讛讜讗 讗讬谞讜 诪讬讞诇 讗讘诇 讗讞专讬诐 诪讜讞诇讬谉 讜讝讛 注谞讬谉 讗讬谞讜 诪驻讜专住诐 讘驻住讜拽 讜讻谉 讗诪专讜 砖诇讝讛 讛注谞讬谉 讗讬谉 诇讜 注拽专 讝讜诇转 讛拽讘诇讛 讜讛讜讗 讗诪专诐 讛转专 谞讚专讬诐 驻讜专讞讬谉 讜讗讬谉 诇讛诐 注诇 诪讛 砖讬住诪讜讻讜 讜转讜讗专 讛转专 讛砖讘讜注讜转 诇驻讬 诪讛 砖讛注转讬拽讜 讞讻诪讬谞讜 讗砖专 拽讘诇讜 诪讛讞讻诪讬诐 诇驻讬 诪讛 砖专讗讜 讛讚讘专 驻注诪讬诐 专讘讜转 讘诪注诪讚 讗谞砖讬 讛讚转 诇驻讬 诪讛 砖谞注砖讜 诇驻谞讬 讝拽谞讬讛诐 讜专讘谞讬讛诐 讻讬 讛讬讛 讗爪诇谞讜 讘讗专抓 讛诪注专讘 讛讬转专 砖讘讜注讜转 诪注砖讬诐 讘讻诇 讬讜诐 诇驻讬 砖讝讗转 讛讗专抓 诇讗 讬谞讘注讜 讘讛 讛诪讬诐 讛专注讬诐 诇驻讬 诪讛 砖讗住驻专 讘讗 讛讗讬砖 讛谞砖讘注 讗讜 讛讗砖讛 讗砖专 诇讗 讬讜驻专 谞讚专讛 诇讞讻诐 讗讜 诇砖诇砖讛 讛讚讬讜讟讜转 讜讬讗诪专 讗谞讬 谞砖讘注转讬 注诇 诪注砖讛 讝讛 讜讛谞谞讬 诪转讞专讟 注诇 砖讘讜注转讬 讜讬讗诪专 诇讜 诪讛 讛住讬讘讛 讗砖专 讛讘讬讗讱 砖转转讞专讟 讜讚讘专讜 讗诇讬讜 讘谞讜诇讚 讗砖专 讬转讞讚砖 讗诇讬讜 讗讜 讘驻转讞 讗砖专 谞驻转讞 诇驻讬 诪讛 砖讛转讘讗专 讘驻专拽 讗砖专 诇驻谞讬 讝讛 讜讬讗诪专 诇讜 讙讚讜诇 讛讚讬讬谞讬谉 讬讚注转 讻砖谞砖讘注转 砖讝讛 讬讝讬拽 爪注专 诇讱 讻讱 讗讜 讗诐 讛讬讛 讛注谞讬谉 谞讜诇讚 驻诇谞讬 讻讱 讛讬讬转 谞砖讘注 讜讬讗诪专 诇讗 讗讘诇 诇讗 专讗讬转讬 讛注谞讬谞讬诐 讻讬 讗诐 专讗讬转讬诐 讗讝 诇讗 讛讬讬转讬 谞砖讘注 讜讬讗诪专 诇讜 讛谞讛 讗转讛 诪转讞专讟 注诇 讝讗转 讛砖讘讜注讛 讜讬讗诪专 讻谉 讜讬讗诪专 讙讚讜诇 讛砖诇砖讛 讛注讜诪讚讬诐 砖诐 讘讝讛 讛诇砖讜谉 诪讜转专 诇讱 砖专讜讬 诇讱 诪讞讜诇 诇讱 讘诪转讬讘转讗 砖诇 诪注诇讛 讜讘诪转讬讘转讗 砖诇 诪讟讛 讻讻转讜讘 讜谞住诇讞 诇讻诇 注讚转 讘谞讬 讬砖专讗诇 讜诇讙专 讛讙专 讘转讜讻诐 讻讬 诇讻诇 讛注诐 讘砖讙讙讛 讜讬讗诪专讜 讗讞专 讝讛 讛砖谞讬诐 砖专讜讬 诇讱 诪讞讜诇 诇讱 砖专讜讬 诇讱 诪讞讜诇 诇讱 注讜讚 讬讞讝讜专 讗讞专 讝讛 讙讚讜诇 讛讚讬讬谞讬谉 讜讬讗诪专 诇讗 转讛讬讛 诪谞讛讙讱 砖转讛讬讛 驻专讜抓 讘谞讚专讬诐 诇讗 转转诪讬讚 讗诐 转讞讝讜专 讗谞讞谞讜 诇讗 谞转讬专 诇讱 讛谞讛 讝讛 诪讛 砖专讗讬谞讜 讜注砖讬谞讜 讜讛讘谉 讗诇讜 讛驻住拽讬诐 讜转砖诪专诐 讜转讘讬谉 讝讛:



讗诪专 讛诪讗讬专讬 讛驻专转 谞讚专讬诐 专"诇 讘讬谉 诇讗讘 讘讬谉 诇讘注诇 讻诇 讛讬讜诐 专"诇 讻诇 讬讜诐 讛谞讚专 讗讜 讬讜诐 讛砖诪讜注讛 诇讗 诪注转 诇注转 讗诇讗 讻诇 讗讜转讜 讬讜诐 讛谉 砖讬讛讗 诇驻谞讬讜 讛专讘讛 诪谉 讛讬讜诐 讛谉 砖讬讛讗 诇驻谞讬讜 诪注讟 讗驻讬诇讜 专讙注 讜讬砖 讘讚讘专 诇讛拽诇 专"诇 诇讛讬讜转 讝诪谉 讛讛驻专讛 讗专讜讱 讜诇讛讞诪讬专 专"诇 诇讛讬讜转 讝诪谉 讛讛驻专讛 拽爪专 讻讬爪讚 谞讚专讛 讘诇讬诇讬 砖讘转 专"诇 讘转讞讬诇转 讛诇讬诇讛 讘砖注转 讻谞讬住转 拽讚砖转 讛讬讜诐 诪讬驻专 讘讻诇 讛诇讬诇讛 讜讻诇 讬讜诐 砖讘转 注讚 砖转讞砖讱 砖讛专讬 讛讬讜诐 讛讜诇讱 讗讞专 讛诇讬诇讛 讜讛讻诇 讬讜诐 讗讞讚 谞讚专讛 讘住讜祝 讬讜诐 讛砖讘转 注诐 讞砖讬讻讛 专"诇 拽讜讚诐 砖讞砖讬讻讛 诪讬驻专 注讚 砖诇讗 转讞砖讱 讛讗 诪砖讞砖讬讻讛 讗讬谞讜 讬讻讜诇 诇讛驻专 砖讻讘专 注讘专 讛讬讜诐 讜讗诇讜 讛讬转讛 讛讛驻专讛 诪注转 诇注转 讛讬讛 讝诪谉 讛讛驻专讛 砖讜讛 诇注讜诇诐 讗诇讗 砖诇讗 讛讬转讛 讘讗讜转讜 讛讬讜诐 讘专讜讘 讛驻注诪讬诐:



讜诇驻讬 讚专讻谞讜 诇诪讚谞讜 讘诪砖谞讛 讝讜 砖诪驻讬专讬谉 谞讚专讬诐 讘砖讘转 讜诇驻讬 诪讛 砖讬转讘讗专 讘讙诪专讗 诪驻讬专讬谉 谞讚专讬诐 讘砖讘转 专"诇 讗讘 讗讜 讘注诇 讗祝 砖诇讗 诇爪讜专讱 讛砖讘转 讜讻诪讜 砖讗诪专讜 讘诪砖谞讛 讝讜 讞砖讬讻讛 讗讬谞讜 讬讻讜诇 诇讛驻专 讛讗 拽讜讚诐 砖讞砖讬讻讛 讗驻讬诇讜 诪注讟 砖讗讬谉 讘讜 诇讜诪专 爪讜专讱 砖讘转 诪讬驻专 讗讘诇 砖讗诇讛 诇讞讻诐 讗讬谉 谞砖讗诇讬谉 讗诇讗 诇爪讜专讱 讛砖讘转 讻讙讜谉 砖谞讚专讛 诪讘砖专 讜讻讬讜爪讗 讘讜 讗讘诇 砖诇讗 诇爪讜专讱 砖讘转 诇讗:



讜讬砖 住驻专讬诐 砖讙讜专住讬诐 注讜讚 讘诪砖谞讛 诪讛 砖谞讗诪专 讘讙诪专讗 讘砖诐 讘专讬转讗 讛讗讜诪专 诇讗砖转讜 讻诇 谞讚专讬诐 砖转讚讜专讬 讗讬 讗驻砖讬 讘讛诐 讗讜 讗讬谉 讻讗谉 谞讚专 讗讜 讗讬 讗驻砖讬 讘讛诐 讗诇讗 讗诐 讻谉 谞讚专转 诇讗 讗诪专 讻诇讜诐 驻讬' 砖谞讚专讛 讗砖转讜 讜讻讬讜谉 诇讛拽讬诐 诇讛 讜讗诪专 诇讛 讻诇 谞讚专讬诐 砖转讚讜专讬 诪讻讗谉 讜讗讬诇讱 讗讬 讗驻砖讬 讘讛诐 砖诪砖诪注谉 砖诇 讚讘专讬诐 砖讘讗讜转诐 砖谞讚专讛 诪讬讛讗 专讜爪讛 讛讜讗 讘拽讬讜诪诐 讗讜 砖驻讬专砖 讻诇 谞讚专讬诐 砖转讚讜专讬 专"诇 诪讻讗谉 讜讗讬诇讱 讗讬 讗驻砖讬 讘讛诐 讗诇讗 讗诐 讻谉 谞讚专转 砖诪砖诪注谉 砖诇 讚讘专讬诐 砖讗讜转诐 砖谞讚专讛 讻讘专 讗驻砖专 诇讜 讘讛诐 诇讗 谞转拽讬讬诪讜 讗讜转诐 讛谞讚专讬诐 砖谞讚专讛 讘诇砖讜谞讜转 讗诇讜 讜讬讻讜诇 注讚讬谉 诇讛驻专 砖讛专讬 诇讗 拽讬讬诪谉 讘驻讬专讜砖 讗讘诇 讗诐 拽讗诪专 诇讛 讬驻讛 注砖讬转 讗讬谉 讻诪讜转讱 讗诐 诇讗 谞讚专转 诪讚讬专讱 讗谞讬 讚讘专讬讜 拽讬讬诪讬谉 讗注"驻 砖诇讗 讗诪专 诇讛 讘讛讚讬讗 拽讬讬诐 诇讬讻讬 讜讬专讗讛 砖讛讚讬谉 讻谉 讗诐 谞讚专讛 诇砖谞讛 讜讛讜讗 讗讜诪专 专讜爪讛 讛讬讬转讬 讘砖转讬诐 讗讜 讻诪讛 讬驻讛 诇讬 讻砖注砖讬转 讻谉 讗讜 转讘讗 注诇讬讱 讘专讻讛 讜讻诇 讻讬讜爪讗 讘讝讛 砖讛讜讗 讛拽诪讛 讻讱 讗谞讜 专讙讬诇讬诐 诇驻专砖 讘诪砖谞转谞讜 讜诪讻诇 诪拽讜诐 讘转讜住驻讜转 讗讬谉 讙讜专住讬谉 讗诇讗 讗诐 讻谉 谞讚专转 讗诇讗 讻诇 谞讚专讬诐 砖转讚讜专讬 讗讬 讗驻砖讬 讘讛诐 讗讬谉 讻讗谉 谞讚专 诇讗 讗诪专 讻诇讜诐 讜诪驻专砖讬诐 讘讛 砖诇讗 诇讻讜谞转 讛拽诪讛 谞讗诪专 讗诇讗 诇讻讜谞转 讛驻专讛 讜讻诇 砖转讚讜专讬 诇讗讜 讚讜拽讗 讗诇讗 砖讗转 谞讜讚专转 注讻砖讜 拽讗诪专 讜讗讜诪专 讻诇 谞讚专讬诐 讗诇讜 砖谞讚专转 注讻砖讜 讗讬 讗驻砖讬 讘讛诐 讗讜 讗讬谉 讻讗谉 谞讚专 诇讗 讗诪专 讻诇讜诐 讻诇讜诪专 砖讗讬谞讛 讛驻专讛 讜诇讬诪讚 讘讗讬谉 讻讗谉 谞讚专 砖讗注"驻 砖讘讛讬转专 讛讞讻诐 诇砖讜谉 讝讛 讛讜讬 讛转专 讘讘注诇 讗讬谞讜 诇砖讜谉 讛驻专讛 讜讻诪讜 砖讗诪专讜 讘转诇诪讜讚 讛诪注专讘 讘注诇 砖讗诪专 讗讬谉 讻讗谉 谞讚专 讗讬谉 讻讗谉 砖讘讜注讛 诇讗 讗诪专 讻诇讜诐 讝拽谉 砖讗诪专 讘讟诇 诇讱 诪讜驻专 诇讱 诇讗 讗诪专 讻诇讜诐 讗诇讗 讝讛 讻讛诇讻转讜 讜讝讛 讻讛诇讻转讜 讘注诇 讘诪讜驻专 诇讬讻讬 讜讝拽谉 讘讗讬谉 讻讗谉 谞讚专 讜讻谉 讘讙诪专讗 讗诪专讜 讞讻诐 诪转讬专 讜讘注诇 诪驻专 讘注诇 砖讗诪专 讘诇砖讜谉 讞讻诐 讜讞讻诐 砖讗诪专 讘诇砖讜谉 讘注诇 诇讗 讗诪专 讻诇讜诐:



讜讻谉 讬砖 讙讜专住讬谉 注讜讚 讘诪砖谞讛 讝讜 诇讗 讬讗诪专 讗讚诐 诇讗砖转讜 讘砖讘转 诪讜驻专 诇讬讻讬 讻讚专讱 砖讛讜讗 讗讜诪专 讘讞讜诇 讗诇讗 讬砖谞讛 诪驻谞讬 讻讘讜讚 讛砖讘转 讜讬讗诪专 诇讛 讟诇讬 讜讗讻诇讬 诪诪讛 砖谞讚专转 讜讛谞讚专 讘讟诇 诪讗诇讬讜 讗诇讗 砖诪讻诇 诪拽讜诐 诪讘讟诇 讘诇讘讜 讛讗 讘讞讜诇 诪讬讛讗 爪专讬讱 诇讘讟诇 讜诇讛讜爪讬讗 讘砖驻转讬讜 讜诇讜诪专 诪讜驻专 诇讬讻讬 讜诪讻诇 诪拽讜诐 讘讙诪专讗 谞讞诇拽讜 讘讬转 砖诪讗讬 讜讘讬转 讛诇诇 砖讘讬转 砖诪讗讬 讗诪专讜 讘砖讘转 诪讘讟诇 讘诇讘讜 讜讘讞讜诇 诪讜爪讬讗 讘砖驻转讬讜 讜讘讬转 讛诇诇 讗讜诪专讬谉 讗祝 讘讞讜诇 诪讘讟诇 讘诇讘讜 讜讬砖 专讙讬诇讬诐 诇驻专砖 讗祝 讻砖谞讚专讛 讘讞讜诇 讚讬讜 讘讘讟讜诇 讘诇讘讜 讜讛诐 讚讘专讬诐 诪转诪讬讛讬诐 砖讛专讬 讘诪砖谞转谞讜 讗诪专讜 诇讗 讬讗诪专 诇讛 诪讜驻专 诇讬讻讬 讻讚专讱 砖讛讜讗 讗讜诪专 讘讞讜诇 讗诇诪讗 讚讘讞讜诇 诪讬讛讗 爪专讬讱 砖讬讗诪专 讻谉 讗诇讗 砖讛诐 诪驻专砖讬诐 讗诐 讘讗 诇讛驻专 诇讛 讘砖讘转 诇讗 讬讗诪专 讻讚专讱 砖讛讜讗 专讙讬诇 诇讜诪专 讘讞讜诇 讛讗 讘讞讜诇 讻讚专讱 讛砖讘转 诪讜转专 砖讘讘讟讜诇 讘诇讘讜 住讙讬 讜讗诐 转讗诪专 讜讗诐 讻谉 诪讛 爪讜专讱 诇讜诪专 讛讬讜诐 讟诇讬 讜讗讻诇讬 讬讗诪专 诇讛 诇讻砖讬专爪讛 讻讘专 讛讜驻专 谞讚专讱 诪讻诇 诪拽讜诐 爪专讬讱 诇讛讜讚讬注讛 砖讛驻专 诇讛 讗讬 谞诪讬 讚讗注"讙 讚讗诪专 讟诇讬 讜讗讻诇讬 爪专讬讱 砖讬讘讟诇 讘诇讘讜 讜讗祝 注"驻 砖讘讟诇 讘诇讘讜 爪专讬讱 诇讜诪专 讟诇讬 讜讗讻诇讬 讜讝讛 砖讗诪专讜 诇诪讟讛 讛驻专 讘诇讘讜 讗讬谞讜 诪讜驻专 驻讬专讜砖讜 讘砖诇讗 讗诪专 诇讛 讟诇讬 讜讗讻诇讬 讜砖诪讗 转讗诪专 讜诪讬 注讚讬祝 讟诇讬 讗讻诇讬 讘讞讜诇 诪讗讬 讗驻砖讬 讘讛谉 讗讬谉 讻讗谉 谞讚专 讗讬谉 讙专注 讜讙专注 砖讻诇 砖讛讜讗 诪讘讟诇 讘诇讘讜 讜讗讜诪专 讟诇讬 讜讗讻诇讬 讚讬讜 讗讘诇 讻诇 砖讘讗 诇讛讜爪讬讗 讘砖驻转讬讜 爪专讬讱 砖讬讗诪专 讘诇砖讜谉 讛诪讜注讬诇 讜讝讜 讛讬讗 砖讟转 讛转讜住驻讜转:



讜诪讻诇 诪拽讜诐 讙讚讜诇讬 讛诪驻专砖讬诐 讻转讘讜 砖讻诇 砖讘讞讜诇 爪专讬讱 讗诪讬专讛 讜讗讬谉 讘讟讜诇 砖讘诇讘讜 诪讜注讬诇 讗祝 讘讟诇讬 讜讗讻诇讬 讜诪讞诇讜拽转 砖诪讗讬 讜讛诇诇 注诇 谞讚专 砖讘转 讛讜讗 讗诪讜专 砖诇讚注转 讘讬转 砖诪讗讬 诇诪讜爪讗讬 砖讘转 讛讜讗 爪专讬讱 诇讞讝讜专 讜诇讛驻专 讜讝讛 砖讗诪专 讘砖讘转 诪讘讟诇 讘诇讘讜 讜讘讞讜诇 诪讜爪讬讗 讘砖驻转讬讜 专"诇 讛驻专转 讛谞讚专 砖谞讚专 讘砖讘转 讜讗注"驻 砖注讘专 讬讜诪讜 诪讻诇 诪拽讜诐 讛爪专讬讻讜 讻谉 砖诇讗 诇讟注讜转 讘讞讜诇 诇住诪讜讱 注诇 讘讟讜诇 砖讘诇讘讜 讜讘讬转 讛诇诇 住讜讘专讬诐 砖讗祝 讘讞讜诇 讗讬谉 爪专讬讱 诇讛讜爪讬讗 讘砖驻转讬讜 讗诇讗 住讜诪讱 注诇 诪讛 砖讘讟诇 讘诇讘讜 砖讛专讬 讻诇 注爪诪讛 讛驻专讛 砖诇讗 讘讬讜诪讛 讗讬谞讛 讻诇讜诐 讜诇讬砖谞讗 讚讗讞讚 讝讛 讜讗讞讚 讝讛 诪讘讟诇 讘诇讘讜 讜讗讬谞讜 诪讜爪讬讗 讘砖驻转讬讜 诇讗讜 诇讬砖谞讗 讚讬讬拽讗 讛讜讗 讜讝讛讜 注讬拽专 讛讚讘专讬诐:



讜诪讻诇 诪拽讜诐 讙讚讜诇讬 讛诪讞讘专讬诐 谞专讗讛 砖诪讞诇拽讬诐 讘讬谉 讘讟讜诇 诇讛驻专讛 讜讻砖诪驻专 诇讛 讻讜谞转讜 砖讬讜驻专 讛谞讚专 讜诇讗 砖讛讜讗 讻讜驻讛 诇讗讻讜诇 讗诇讗 讗诐 转专爪讛 转讗讻诇 讗诐 诇讗 转专爪讛 诇讗 转讗讻诇 砖讗讬谉 讛讻讜谞讛 讗诇讗 诇讛转讬专 诪讛 砖拽砖专讛 讜诇讛砖讗讬专 讛注谞讬谉 注诇 讗驻谞讬 诪讛 砖讛讬讛 转讞诇讛 讜讗讞专 砖讗讬谉 砖诐 诪注砖讛 讛驻专讛 砖讘诇讘 讗讬谞讛 讻诇讜诐 讗讘诇 讘讟讜诇 讛讜讗 讬讜转专 诪讛驻专讛 讜讛讜讗 砖讻讜谞转讜 砖转注讘讜专 诇砖注转讛 注诇 谞讚专讛 讜讻讜驻讛 讗讜转讛 诪讬讚 讘讻讱 讜讛讜讗 砖讗讜诪专 讟诇讬 讜讗讻诇讬 讜讻诇 砖讛讜讗 注讜砖讛 诪注砖讛 诇讻讜驻讛 讘讻讱 讚讬讜 讘讘讟讜诇 讘诇讘讜 讗祝 讘讞讜诇 讗讘诇 讛驻专 讘诇讘讜 讗讬谞讜 诪讜驻专 讜讻诪讜 砖讗诪专讜 诇诪讟讛 拽讬讬诐 讘诇讘讜 拽讬讬诐 讛驻专 讘诇讘讜 讗讬谞讜 诪讜驻专:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





砖讬讟讛 诪拽讜讘爪转

诪转谞讬转讬谉 讻讬爪讚 谞讚专讛 讘诇讬诇讬 砖讘转. 诇讬诇讬 砖讘转 谞拽讟 讚讘专 讛讬讚讜注 讚讘砖讘转 讛讬讜诐 讛讜诇讱 讗讞专 讛诇讬诇讛 讜讛讻讬 转谞谉 讘驻专拽 讘谞讜转 讻讜转讬诐 专讘讬 讗诇讬注讝专 讗讜诪专 诇讬诇讛 讜讬讜诐 讻诇讬诇讬 砖讘转 讜讬讜诪讜. 注讚 讻讗谉. 砖讟讛.  


讙诪专讗 讛驻专转 谞讚专讬诐 诪注转 诇注转 讜讞讻诪讬诐 讗讜诪专讬诐 讻诇 讛讬讜诐. 讬专讜砖诇诪讬 谞砖转拽 讜讞讝专 诇讚讘讜专讜 注诇 讚注转讬讛 讚专讘讬 讬讜住讬 讘专讘讬 讬讜讚讛 谞讜转谞讬谉 诇讜 注砖专讬诐 讜讗专讘注 砖注讜转 注诇 讚注转讬谉 讚专讘谞谉 讗讬谉 诇讜 讗诇讗 讗讜转讜 讛讬讜诐 讘诇讘讚. 讛专砖讘"讗 讝"诇. 


讗诪专 拽专讗 诪讬讜诐 讗诇 讬讜诐 驻讬专讜砖 诪讬讜诐 讛讝讛 诇讬讜诐 讗讞专 讚讛讬讬谞讜 诪注转 诇注转. 讗讬谉 讛诇讻讛 讻讗讜转讜 讛讝讜讙 专讘讬 讬讜住讬 讜专讘讬 讗诇注讝专 讚讗诪专讬' 诪注转 诇注转. 讜住驻专讬诐 讚讙专住讬 讘砖讬诇讛讬 砖讘转 讜讛诇讻转讗 诪注转 诇注转 砖讬讘讜砖 讛讜讗. 讛讻讬 讗诪专 讞讘讬讘讬 专讘讬 讞讬讬讗 讗讬谉 讛诇讻讛 讻讗讜转讜 讛讝讜讙 诪砖讜诐 讚诇讗 诪住讬讬诪讬 专讘谞谉 转"拽 讚讗讜转讜 讛讝讜讙 诇讗 讗诪专 讛诇讻讛 讻转"拽. 讛专讗"诐 讝"诇. 


砖讚讬 讙讬专讗 讜讘讚讬拽. 讘讗 诇讗砖诪讜注讬谞谉 讚讗祝 注诇 讙讘 讚注讘讬讚 诪诇讗讻转讜 讜诪讜专讛 讘讞爪讬诐 讘讚讬拽 讛谞讚专 讜诪转讬专讜 砖讗讬谉 爪专讬讱 注讬讜谉 讙讚讜诇 讘讛转专转 讛谞讚专. 专讘讛 讘专 专讘 讛讜谞讗 诇讗 讛讬讛 诪拽驻讬讚 注诇 讛注诪讬讚讛 讗讜 注诇 讛讬砖讬讘讛 讘砖注转 讛驻专转 讛谞讚专 讗讘诇 谞讝讛专 讛讬讛 诪诇注砖讜转 诪诇讗讻讛 讜讬砖 诪驻专砖讬诐 砖讚讬 讙讬专讗 讜讘讚讬拽 诇讗 讛讬讛 砖讜讛讛 讘讛转专转 讛谞讚专 讗诇讗 讻诪讛 砖讛讬讛 砖讜讛讛 讘讝专讬拽转 讛讞抓. 讜专讗砖讜谉 注讬拽专. 讛专讬"抓 讝"诇.





诪讛专砖"讗 - 讞讬讚讜砖讬 讛诇讻讜转

专砖"讬 讘讚"讛 谞讚专讛 讻讜' 讛讬讜诐 讻诇讬诇讬 讻爪"诇 诇诪讞专 讛住"讚:


讘专讗"砖 讘讚"讛 谞讚专讛 讻讜' 砖讘转 讻爪"诇 谞讚专 诇讗 讛讚"讗 诇注转 讛住"讚 讜讗讞专 讻讱 诪"讛 讚讗讬 讻转讬讘 讻爪"诇:


讘讚"讛 讗讬谉 讛诇讻讛 讻讜' 讚讘专讬讬转讗 讚讗诪专讬 讻爪"诇:


讘讚"讛 讗"诇 讻讜' 讚转诇诪讜讚讗 驻诇讬讙 讻爪"诇:


讘讗"讚 讛住驻专讬诐 讙专住讬谞谉 讛讻讗 讞讬讬讗 讘专 专讘 讻爪"诇:


专"谉 讘讚"讛 讜诪讛讚专讬谞谉 讻讜' 拽专讗 诇讗驻讜拽讬 讻爪"诇 讘讙诪专讗 讛住"讚 讘诇讘讚 讛住"讚 诇讗砖转讜 讛住"讚 诇讞讻诐 讛住"讚 讛砖讘转 讛住"讚:





专砖"砖

专讗"砖 讚"讛 讜讬砖 讘讚讘专 诇讛拽诇. 讜诇讗 砖讬砖 讘讚讘专 诇讛拽诇 讟驻讬 诪诪"讚 诪注诇"注. 诇讻讗讜专讛 讬砖 讜讬砖 诇注谞讬谉 砖讬讜讻诇 诇讛驻专 讗驻讬' 谞讚专讬诐 砖诇讗 诇爪讜专讱 讛砖讘转 讻讚讚讬讬拽 专"讗 诇拽诪谉 诪诪转谞讬转讬谉. 讗讘诇 诇诪"讚 诪注诇"注 诇爪讜专讱 讗讬谉 砖诇诇"爪 诇讗 讻讚诪住讬拽 砖诐:





讞讬讚讜砖讬 讞转"住

讛注转拽 诪讞讬' 砖诇 讗讚诪讜"专 讛专讘 讛讙讗讜谉 诪' 诪砖讛 住讜驻专 讗讘"讚 讜专"诪 讘拽"拽 驻"讘 讬注"讗. 注诇 诪住' 砖讘转 讘住讬讜诪讗 讚诪住' 砖讘转 讛砖讬讬讱 诇讻讗谉:


诪驻讬专讬谉 谞讚专讬诐 讘砖讘转. 诪讘讜讗专 讛转诐 讘谞讚专讬诐 讚爪专讬讱 诇砖谞讜讬讬 讜诇讜诪专 讟诇讬 讗讻诇讬 讜讟诇讬 砖转讬 讜诪住拽讬谞谉 砖诐 讚讘讛专讛讜专 讘诇讘讜 住讙讬 讜讬砖 讘讝讛 讙' 砖讬讟讜转. 诇讛专诪讘"诐 诇讗 诪讛谞讬 讛驻专讛 讘诇讘. 讗讱 讛讻讗 诇讗讜 讛驻专讛 讛讜讗 讗诇讗 讻驻讬讛 砖讛讘注诇 讻讜驻讛 讗砖转讜 讟诇讬 讗讻诇讬 注诇 讻专讞讱 讜诇讝讛 爪专讬讱 砖讬讛专讛专 讙诐 讘诇讘讜 砖诪讘讟诇讜 讜转专讜讜讬讬讛讜 爪专讬讻讗 讛讛专讛讜专 讜讛讗诪讬专讛. 驻讬' 砖讛讻驻讬讛 转讛讬讛 注"讚 诇讘讟诇 谞讚专讛 讜注讬讬谉 讘讬讗讜专 讚讘专讬 讛专诪讘"诐 讘讞讬' 专讬讟讘"讗. 讜谞"诇 讚谞驻拽讗 诪讚讻转讬讘 讻驻诇 讜讗诐 讛驻专 讬驻专 讘讬讜诐 砖诪注讜 讛讻驻诇 专讜爪讛 诇讜诪专 讗驻讬' 讘讻驻讬讛 讜讻谉 驻讬' 讛专注"讗 驻住讜拽 讜讗诐 讛驻专 讬驻专 讗讞专讬 砖诪注讜 讜谞砖讗 注讜谞讛 讛讬讬谞讜 砖讬讻专讬讞谞讛. 讜讛"谞 讘讬讜诐 砖诪注讜 砖讬讻讜祝 讗讜转讛. 讜砖讬讟转 讛专"谉 讚讛专讛讜专 讛讜讗 讛驻专讛 诪诪砖 讘爪讬专讜祝 诇砖讜谉 讟诇讬 讗讻诇讬. 讜砖讬讟转 讛专"讗 诪诪讬抓 砖讘专讗"砖 砖诐 讚讛专讛讜专 诇讞讜讚 诪讛谞讬 讜讟诇讬 讗讻诇讬 讛讜讗 专拽 讛讜讚注讛 讘注诇诪讗:


讜诇讻讗讜专讛 拽砖讛 诇讚讘专讬讜 讗"讻 讗诪讗讬 诪讜转专 砖诇讗 诇爪讜专讱 砖讘转 诇讜诪专 讟诇讬 讗讻诇讬 诪砖讜诐 讚讗诐 诇讗 注讻砖讬讜 讗讬诪转讬 讝"讗 讛讗 住讙讬 讘讛专讛讜专 讜讘砖讘转 讛专讛讜专 诪讜转专 诇专讬讘"拽 讚拽讬"诇 讻讜讜转讬讛 诇注讬诇 (拽"谉 注"讗) 讜爪"注 诇讻讗讜专讛 讗诪谞诐 讛诪注讬讬谉 讘诇砖讜谉 讛专讗"砖 讘驻讬' 砖诐 讬专讗讛 讚谞讝讛专 诪讝讛 砖讻' 讛讗讬 讛专讛讜专 讛讬讬谞讜 讚讬讘讜专 拽诇讬砖 讻诪讜 诪讞砖讘转 驻讙讜诇 注"砖 讜诇拽"诪:


讜谞砖讗诇讬谉 诇谞讚专讬诐 讜诇讗 转谞谉 砖讜讗诇讬谉 讻' 转讬"讟 诪砖讜诐 砖讛讞讻诐 爪专讬讱 诇讞拽讜专 讜诇砖讗讜诇 讗转 讛讘注诇讬诐 注"砖. 诪砖诪注 讚讗转讬讗 讻诪"讚 讗讬谉 驻讜转讞讬谉 讘讞专讟讛. 讜讛谞讛 讛转诐 讘谞讚专讬诐 讛讜讛 住讘专 专讘 讬讜住祝 诇诪讬诪专 讚讜拽讗 讘讬讞讬讚 诪讜诪讞讛 讜诇讗 讘讙' 讛讚讬讜讟讜转 讜讗诪专 讗讘讬讬 讛讜讗讬诇 讜驻讜转讞讬诐 讘讞专讟讛 砖专讬讗 讗驻讬诇讜 讘诇讬诇讛 讜诪注讜诪讚 讚诇讗 诪讞讝讬 讻讚谉. 讜爪"注 诇讻讗讜专讛 讻讬讜谉 讚讘驻' 诪砖讬诇讬谉 诪砖诪注 讚讚讬谉 讗住讜专 诪砖讜诐 砖诪讗 讬讻转讜讘 讗"讻 讘砖诇砖讛 诇讗 讛"诇 诇诪讬讙讝专 讚诪讚讻专讬 讗讛讚讚讬 讻诪讜 砖诪讗 讬讟讛 讜注讬讬谉 诇注讬诇 拽诪"讝 注"讗 驻讬专砖"讬 讚"讛 讗讘诇 注砖专讛 讘谞讬 讗讚诐 讜讻讜' 注"砖 讜讗"谞 谞讬诪讗 诇讗 驻诇讜讙 专讘谞谉 讘讗讬住讜专 讚讬谉 讘讬谉 讬讞讬讚 诪讜诪讞讛 讚砖讬讬讱 砖诪讗 讬讻转讜讘 诇砖诇砖讛 讚讬讬谞讬诐 诪"诪 讗讬讱 住"讚 讚专讘 讬讜住祝 诇诪讬住专 讘转诇转讗 讛讬讻讗 讚诪讜转专 讘讬讞讬讚 诪讜诪讞讛 讬爪讬讘讗 讘讗专注讗 讜讻讜'. 讜注"讻 谞"诇 诪讝讛 讛讻专讞 诇讛讬专讜砖诇诪讬 讚诪讬讬转讬 讘住' 讛讞谞讜讱 驻' 讜讬拽讛诇 讜专诪讘"诐 讘住' 讛诪爪讜转 讜讞讘讜专讜 讚讗讬谉 注讜谞砖讬诐 讘砖讘转 诪讚讻转讬讘 诇讗 转讘注专讜 讜注讬讬谉 砖"注 讜诪讙"讗 住讬' 砖诇"讟 讜专爪讛 讛拽讘"讛 砖讬谞讜讞讜 讛讞讜讟讗讬诐 讘砖讘转 注"砖 谞诪爪讗 诇驻"讝 讘"讚 砖诇 讙' 谞讗住专 诪砖讜诐 讚诪讞讝讬 讻讚讬谉 注讜谞砖讬诐 砖讗住讜专 诪谉 讛转讜专讛 讘砖讘转 讜讬讞讬讚 诪讜诪讞讛 讚诇讗 砖讬讬讱 讚讬谉 注讜谞砖讬诐 专拽 讚讬谞讬 诪诪讜谞讜转 诪"诪 讗住讜专 诪砖讜诐 砖诪讗 讬讻转讜讘 讜讘讛讻讬 诪讬讬专讬 住讜讙讬' 讘驻' 诪砖讬诇讬谉 讜诪讬讜砖讘 拽' 转讜住' 砖诐 讗驻讬专砖"讬 诪砖"住 讚住谞讛讚专讬谉 注"砖 讜讛讻讗 讘砖诪注转讬谉 讛讜讛 住讘专 专讘 讬讜住祝 诇诪讬诪专 讚拽专讗 讘讬讞讬讚 讚诇讬讻讗 讗诇讗 诪砖讜诐 讙讝讬专讛 砖诪讗 讬讻转讜讘 讛拽讬诇讜 诇爪讜专讱 砖讘转 讗讘诇 讘讙' 讚诪讞讝讬 讻讚谉 讚讬谞讬 注讜谞砖讬诐 讚讞诪讬专 讟驻讬 讜讗住讜专 讗驻讬诇讜 诇爪讜专讱 砖讘转 讜讗诪专 讗讘讬讬 讻讬讜谉 讚诪讜转专 讘诇讬诇讛 讜拽专讜讘讬讛 砖讜讘 诇讗 诪讬讞讝讬 讻讚讬谞讬 注讜谞砖讬诐:


注讜讚 讛注转拽 诪讞讬' 讛谞"诇


专砖"讬 讘讞讜诪砖 驻' 诪讟讜转 驻讬' 诪讬讜诐 讗诇 讬讜诐 诇讗驻讜拽讬 诪注诇"注 讜讛拽砖讛 讛专讗"诪 诪住驻专讬 讚驻诇讬讙讬 转"拽 讜专"砖 讘谉 讬讜讞讬 讜住"诇 诪讬讜诐 讗诇 讬讜诐 讛讬讬谞讜 诪注诇"注 注"砖 讜讛拽砖讛 爪讚讛 诇讚专讱 讗讛专讗"诐 诪"讟 砖讘讬拽 砖"住 注专讜讱 讚谞讚专讬诐 注"讜 注"讘 讜诪拽砖讛 诪住驻专讬. 讜诇讻讗讜专讛 讬"诇 讚专砖"讬 讘讞讜诪砖 驻讬专砖 诇诪讗谉 讚讚专讬砖 讟注诪讬讛 讚拽专讗 讜讗"讻 诇讻讗讜专讛 专讞诪谞讗 讬讛讬讘 讝讬诪谞讗 讻诇 讬讜诐 砖诪注讜 诇讛转讬砖讘 讘讚讘专 讗诐 诇讛驻专 讜讗诐 诇讛拽诐 讜讗"诇 诪讬讜诐 砖诪注讜 诇讞讜讚 谞诪讬 讛住讘专讗 谞讜转谞转 砖讬讛讬讛 诇讜 讝诪谉 诪注诇"注 讚讗讬谉 讬转讻谉 砖讝讛 讬讛讬讛 诇讜 讝诪谉 讻"讚 砖注讜转 诇讛转讬讬砖讘 讘讚讘专 讜诇讝讛 讬讛讬讛 诇讜 讝诪谉 专讙注 讘讬谉 讛砖诪砖讜转 讝讛讜 谞讙讚 讛住讘专讗 讗注"讻 讛"讗 讘讬讜诐 砖诪注讜 诪注诇"注 拽诪"诇 诪讬讜诐 讗诇 讬讜诐 讚讜拽讗 讻诇 讛讬讜诐 讜转讜 诇讗 讻驻讬专砖"讬 讘讞讜诪砖. 讜砖"住 讚谞讚专讬诐 讗讝讬诇 诇诪讗谉 讚诇讗 讚专讬砖 讟注诪讗 讚拽专讗 讜讗"讻 住转诪讗 讘讬讜诐 砖诪注讜 注讚 砖转讞砖讱 讜诪讬讜诐 讗诇 讬讜诐 诪注诇"注 讜诇拽"诪 讗驻讬专砖"讬 讘讞讜诪砖. 诪砖讜"讛 讛讜爪专讱 讛专讗"诐 诇讛拽砖讜转 诪住驻专讬 讚专砖讘"讬 讘注爪诪讜 讚讚专砖 讟注诪讬讛 讚拽专讗 讘注诇诪讗 住"诇 讛讻讗 诪讬讜诐 讗诇 讬讜诐 诪注诇"注 讜讚诇讗 讻驻讬专砖"讬 讘讞讜诪砖 讜诪讬讜砖讘 拽' 爪讚讛 诇讚专讱 注诇 讛专讗"诐. 讜诪"诪 谞"诇 诇讬讬砖讘 驻讬专砖"讬 讚住"诇 讛讗 讚讚专讬砖 专砖讘"讬 诪讬讜诐 讗诇 讬讜诐 诪注诇"注 诪砖讜诐 讚住"诇 讻砖"住 讚讬诇谉 讚讛讜讛 住讚"讗 讘讬讜诐 砖诪注讜 讜诇讗 讘诇讬诇讛 拽诪"诇 诪讬讜诐 讗诇 讬讜诐 讗驻讬诇讜 讘诇讬诇讛 讜诇注讜诇诐 诪住讘专转 讟注诪讗 讚拽专讗 讬驻专 诪注诇"注 讜讻谞"诇. 讜讛谞讛 诇诪讬讚专砖 讘讬讜诐 讜诇讗 讘诇讬诇讛 讻' 转讜住' 讘住讜讻讛 讚讗讬谞谞讜 讚专砖 驻砖讜讟 讻诇 讻讱. 讜讗"讻 讛谞讬 诪讬诇讬 诇诪"讚 讗讬谉 驻讜转讞讬谉 讘讞专讟讛 讜驻住讜诇 注"讬 讞讻诐 讛讬转专 谞讚专讬诐 讘诇讬诇讛 讜诇讛讻讬 讛讜讛 住"讚 讙诐 讛驻专讛 驻住讜诇 讘诇讬诇讛 诇讻谉 讗讬爪讟专讬讱 诪讬讜诐 讗诇 讬讜诐 讜诇注讜诇诐 诇专"讗 讘专"砖 讚砖"住 讜诇专砖讘"讬 讘住驻专讬 诪注诇"注 诪讟注诪讗 讚拽专讗 讻谞"诇:


讗讱 专砖"讬 住"诇 讻诪"讚 驻讜转讞讬谉 讘讞专讟讛 讜讗讬谉 砖讜诐 住"讚 诇驻住讜诇 讘诇讬诇讛 讜讘讬讜诐 砖诪注讜 讛"讗 诪注诇"注 诇诪讗谉 讚讚专讬砖 讟注诪讗 讚拽专讗 讜诪砖"讛 讻转讬' 诪讬讜诐 讗诇 讬讜诐 诇讗驻讜拽讬 诪讛讱 住讘专讗 讜讻驻讬专砖"讬 讘讞讜诪砖 讜诪讬讜砖讘 拽' 讛专讗"诐 讛拽爪专转讬 讜拽"诇. 讜讗"讻 讙讬' 讛专"谉 讗讬谉 讛诇讻讛 讻讗讜转讜 讛讝讜讙 讜诪讬讬转讬 注诇讛 讚砖讚讬 讙讬专讬 讚讗讬谉 驻讜转讞讬谉 讘讞专讟讛 讚诪诪讬诇讗 诪讜讻讞 讚诪讬讜诐 讗诇 讬讜诐 诪诪注讟 诪注诇"注 讜讻谞"诇 诇驻讬专砖"讬 讘讞讜诪砖. 讜讻讗讜转讜 讝讜讙:


讜注讬讬谉 诇注讬诇 诪"讝 注"讘 诪转讬讘 专诪讬 讘专 讞诪讬 讜讻讜' 讜拽' 诇讻讗讜专讛 讚诇诪讗 讗讛"谞 讚讛讜讬 诪讜拽爪讛 讜讗住讜专 讘讗讻讬诇讛 诇讬讜诪讬' 讜诪"诪 诪驻讬专讬' 讗驻讬' 砖诇讗 诇爪讜专讱 砖讘转. 讬"诇 讚专诪讬 讘专 讞诪讬 讛讗 拽讗 驻专讬讱 诇专"砖 讚诪讜拽爪讛 讜诇专砖讘"讬 诇砖讬讟转讜 诪注诇"注 住"诇 讜诪诪讬诇讗 诇爪讜专讱 讗讬谉 讜砖诇讗 诇爪讜专讱 诇讗. 讜诪讬讜砖讘 谞诪讬 诪讛 砖拽砖讛 诇讻讗讜专讛 讚诇诪讗 诪讬讬专讬 砖谞讚专讛 讘砖讘转 注爪诪讜 讜诇讗 讛讜讛 诪讜拽爪讛 讘讬谉 讛砖诪砖讜转. 讬"诇 住"诇 专讬砖讗 讚讜诪讬讗 讚住讬驻讗 讚诪讬讬专讬 讘讬砖 诇讜 驻谞讗讬 讜讗驻"讛 诪讜转专 诇爪讜专讱 讜专讬砖讗 谞诪讬 讘讛讬讛 诇讜 驻谞讗讬 讜讬讚注 讛讘注诇 讘注"砖 讜砖诪注 讜诇讗 讛讬驻专 讜讗讬谉 诇讜 驻谞讗讬 诇讛驻专 讗讞专 砖讘转 讗驻"讛 砖诇讗 诇爪讜专讱 讚诇诪"讚 诪注诇"注 诇讗 驻诇讜讙 专讘谞谉 讜讝讛讜 住讘专转 驻住拽讬 转讜住' 讚砖诪注转讬谉 注"砖 讜注讬讬谉 讞讬' 专砖讘"讗 讚砖诪注转讬谉 诪"诪 诪讜讻讞 诪讝讛 砖讻讘专 讛讬讛 诪讜拽爪讛 讘讛"砖 讜讗驻"讛 砖专讬 讜砖驻讬专 驻专讬讱 讜诪讬讜砖讘 谞诪讬 拽' 转讜住' 讚"讛 诪讬 讬讬诪专 讜讻讜' 砖讛拽砖讜 讘砖诇诪讗 讘讘讻讜专 讗讬讻讗 讗讬住讜专讗 诇讛讝讚拽拽 讗讘诇 讛讻讗 驻砖讬讟讗 砖讬讝讚拽拽 讜讛讗"砖 讻讬讜谉 砖诪讬讬专讬 砖讻讘专 砖诪注 诪讘注"讬 讜诇讗 讛驻专 讛讗 拽诪谉 砖讗讬谉 专爪讜谞讜 诇讛驻专 讜诪讬 讬讬诪专 砖讬砖转谞讛 讚注转讜:


讜注讚"讝 讬"诇 讘砖诪注转讬谉 讚谞讗诪专 诇讛讻讬 驻诇讙讬谞讛讜 讛讜讗讬诇 讜爪专讬讱 讘"讚 讜拽' 诪讛 注谞讬谉 讚讬谉 讝讛 诇讛诇讻讜' 砖讘转 讬"诇 讘诪讗讬 讚拽讗诪专 砖"住 诇砖讜谉 讘"讚 讜诇讗 讗诪专 爪专讬讱 诪讜诪讞讛 诪专诪讝 诇谞讜 讚讬谞讜 砖诇 讗讘讬讬 讚讘砖诇砖讛 谞诪讬 诪转讬专讬' 讘砖讘转 讜讚诇讗 讻专讘 讬讜住祝. 讜讬"诇 讗讬 讛讜讛 转谞讬 讞讚 讘讘讗 讛"讗 讛讗讬 谞砖讗诇讬谉 讛讬讬谞讜 砖讗诇讛 注诇 讛讛拽诐 讜注讬讬谉 专"谉 谞讚专讬诐 住"讟 注"讗 讚"讛 讘注讬 专讘讛 讜讻讜' 讗讘诇 砖讗诇讛 注诇 谞讚专 诇讗 诪砖讜诐 讚讘讙' 诪转讞讝讬 讻讚讬谞讗 讜讻住"讚 讚专讘 讬讜住祝 讜诪讚讗住专 讘讙' 诪诪讬诇讗 讗住讜专 谞诪讬 注"讬 讬讞讬讚 诪讜诪讞讛 诪砖讜诐 讚讛"诇 诪讜拽爪讛 诪讬 讬讬诪专 讚诪讬讝讚拽拽 诇讬讛 讚诇讬讻讗 诇诪讬诪专 诪讬讝讚拽拽讬 诇讬讛 讙' 讛讚讬讜讟讜转 讛讗 讛讜讛 住"讚 讚讗住讜专 讘讙' 讛讚讬讜讟讜转. 讜谞砖讗诇讬谉 讚诪转谞讬' 讛"讗 谞砖讗诇讬谉 注诇 讛讛拽诐 讚讛讬讗 注"讚 讘注诇讛 谞讜讚专转 讜诇讗 诪拽爪讛 诪讚注转讛 讛讻讬 讛讜讛 住"讚 诪砖"讛 驻诇讙讬谞讛讜 诇转专讬 讘讘讬 诇讜诪专 讚谞砖讗诇讬谉 诪诪砖 拽讗诪专 诪砖讜诐 讚讙诐 讘讘"讚 砖诇 讙' 讬讻讜诇 诇讛驻专 讜讻讗讘讬讬 讚诇讗 讻专讘 讬讜住祝 讜诇讗 讛讜讛 诪讜拽爪讛 讜拽"诇:

